Aalborgs Stifts Adresseavis, 1824-05-01
Spanien. Den kongl. Residents Aranjuez, hedder det fra Madrid, ligner nu en Vaabenplads, især da den franske Occupationsarmees Hovedqvarteer befinder sig i det kongelige Slot under Gen. Bourmont. Militairtjenesten bliver der lagttaget med den største Strænghed, og det er ualmindelig svært, at forskaffe sig Pas derhen. Selv en Regjeringscoureer, der kom directe fra Corunna derhen med vigtige Depescher, maatte først gaae til Madrid for at faae et specielt Pas. Alle Omgivelser af Aranjues ere paa flere Miils Distance, bedækkede med Kantonneringer af alleslags Tropper, navnlig Veiene til Madrid, Andalusien og Toledo. Den yndige Have, som støder til Palladset, er dennegang lukket for Alle, der ikke høre til Kongens Tjeneste. Toledo, hvortil Kongen, escorteret af alle de franske Tropper i Aranjuez, ankom den 9de April, for der at tilbringe Paaskeugen, have og alle for constitutionelt Sindelag bekjendte Jndvaanere, og Alle, som ikke vare boesatte i Staden, maattet forlade inden 24 Timer og paa 15 Miles Distance, endog D. Victor Saez, der ikke kunde faae Tilladelse til at blive der, og er ankommen til Madrid. Forresten er Alt roligt, men Man taler om høist vigtige og afgjørende Decreter, der skulle udkomme. Decretet angaaende Epurationerne er suspenderet og alle Exemplarer, deraf ere omhyggelig samlede og sendte til Aranjues til Kongen; det er skeet, siger Etoile, for at give dem, som Decretet af 20de October angaaer, Tid til Reclamationer, saa at den Skyldige ikke skal blandes med den Uskyldige. Ved et andet Decret har Kongen frataget Biskopperne af Majorca, Astorga og Murcien og Hielpebiskoppen af Madrid deres Jndkomster. Den Først= og Sidstnævnte vare Cortesmedlemmer, og de 2 Andre bleve udnævnte under Constitutionen. Erkebiskoppen af St. Jago de Compostella, der ogsaa var udnævnt under Constitutionen, var bleven bekræftet deri ved en pavelig Bulle, men Hs. Majestæt har nu udnævnt Bispen af Lerida i hans Sted. Erkebispen har modsat sig og holder sig endnu paa hans Post. - Coureervexlingen mellem Paris og Madrid er i denne Tid meget hyppig. Mellem Alcalden af Caramanchel og en fransk Officeer, er opstaaet en hæftig Strid og den Sidste er kaldt til Madrid, for at forsvare sig. Den 7de f. M. bleve i Madrid nogle franske Militaire overfaldet med Dolkestik, hvorover der er indledt en hemmelig Undersøgelse. Angaaende de af de kongl. Frivillige i Castilien udøvede Excesser er til Hans Majestæt indløbet en Ansøgning, der er bittrere end nogen Anden mod dette Korps. Det er endelig lykkedes Gen. O'Donnel at opløse de kongl. Frivillige i Valladolid, men ikke at reorganisere dem. Saaledes og i Guadalaxara, hvor iblandt 5000 kun 9 befandtes værdige til igjen at optages, og disse afstod da af sig selv derfra og afleverede deres Vaaben. - Baron Eroles er afreist fra Barcellona, ledsaget af en fransk Jægerescadron. Marqvis v. Camposagrad, der, som Man paastaaer, kun interimistisk er udnævnt til Generalcapitain af Catalonien, da Eroles, efterat have bidraget til at reorganisere den spanske Hær, igjen skal vende tilbage, bliver hilset venlig i Barcellona, hvor han viser sig, hvilket Eroles aldrig har kunnet opnaae. Gen. Eroles har før hans Afreise udstædt en Proclamation til sine Soldater, hvori han roser og formaner dem, og Camposagrado har udstædt en Lignende til Catalonierne, hvori han til Slutning siger, at alle Partier ere forenede, alle hævngierrige Handlinger ophørte og alle Catalonier ere loyale Spanier og troe Undersaatter af deres Konge.